CELEX: 32009R0056
Language: fi
Date: 2009-01-21 00:00:00
Title: Komission asetus (EY) N:o 56/2009, annettu 21 päivänä tammikuuta 2009 , eräiden tavaroiden luokittelusta yhdistettyyn nimikkeistöön

23.1.2009   
            
            
               FI
            
            
               Euroopan unionin virallinen lehti
            
            
               L 19/3
            
         
      KOMISSION ASETUS (EY) N:o 56/2009,
   annettu 21 päivänä tammikuuta 2009,
   eräiden tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön (CN) yhdenmukaisen soveltamisen varmistamiseksi on tarpeen toteuttaa toimenpiteitä tämän asetuksen liitteessä tarkoitettujen tavaroiden luokittelemiseksi.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön tai joilla lisätään siihen alanimikkeitä ja jotka otetaan käyttöön erityisillä yhteisön säännöksillä tullien ja muiden tavarakauppaan liittyvien toimenpiteiden soveltamiseksi.
            
         
               (3)
            
            
               Yleisten tulkintasääntöjen nojalla tämän asetuksen liitteenä olevan taulukon sarakkeessa 1 kuvattu tavara olisi luokiteltava sarakkeessa 2 mainittuun CN-koodiin mainitun taulukon sarakkeessa 3 mainituista syistä.
            
         
               (4)
            
            
               On aiheellista säätää, että tiedon saaja voi soveltaa jäsenvaltioiden tulliviranomaisten tavaroiden luokittelusta yhteiseen nimikkeistöön antamaa sitovaa tariffitietoa, joka ei ole tämän asetuksen mukainen, vielä kolmen kuukauden ajan yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon sarakkeessa 1 kuvattu tavara luokitellaan yhdistettyyn nimikkeistöön kyseisen taulukon sarakkeessa 2 mainittuun CN-koodiin.
   2 artikla
   Jäsenvaltioiden tulliviranomaisten antamaa sitovaa tariffitietoa, joka ei ole tämän asetuksen mukainen, voidaan soveltaa vielä kolmen kuukauden ajan asetuksen (EY) N:o 2913/92 12 artiklan 6 kohdan mukaisesti.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä tammikuuta 2009.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Kassi, valmistettu alle 5 mm:n levyisistä polypropeenikaistaleista kudotusta kankaasta, muodoltaan kuutiomainen, likimääräiset mitat 54,5 cm × 74 cm × 25 cm, kaksi samasta kankaasta valmistettua tukevaa kädensijaa, jotka on ommeltu kassin kummallekin pitkälle sivulle ja ulottuvat kassin pohjan alle.
                  Kassi on päällystetty näkyvällä tavalla molemmilta pinnoiltaan muovikalvolla, sen sisällä ei ole lokeroita ja se voidaan sulkea päältä vetoketjulla. Kassin reunat on vahvistettu päälleommellulla nauhalla.
                  (ostoslaukun tai -kassin kaltainen säilytysesine)
                  (Ks. valokuva nro 649) (1)
                  
               
               
                  4202 92 19
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, 39 ryhmän 2 huomautuksen m alakohdan, 42 ryhmän 1 lisähuomautuksen sekä CN-koodien 4202, 4202 92 ja 4202 92 19 nimiketekstien mukaan.
                  Kassilla on seuraavat ”ostoslaukun tai -kassin kaltaisen säilytysesineen” ominaisuudet: kassi on ostoslaukuille ja -kasseille tyypillisellä tavalla muodoltaan kuutiomainen, sen vahvistetut kädensijat on sijoitettu siten, että sen kantaminen onnistuu niistä, ja lisäksi muovikalvo, vetoketju, vahvistetut reunat ja tukevat kädensijat (jotka ulottuvat kassin sivuille lujuuden vahvistamiseksi) mahdollistavat kassin pitkäaikaisen käytön.
                  Ostoslaukun tai -kassin kaltaiset säilytysesineet kuuluvat nimikkeeseen 4202 (ks. myös harmonoidun järjestelmän (HS) selitykset, nimike 4202, ensimmäinen kohta, jossa mainitaan erikseen, että kyseiseen nimikkeeseen kuuluvat vain nimiketekstissä nimenomaan mainitut sekä niiden kaltaiset säilytysesineet).
                  Kyseinen tavara ei ole edellä mainittujen ominaisuuksiensa vuoksi säilytysesine, jota käytetään yleisesti kaikenlaisten tuotteiden kuljettamiseen tai pakkaamiseen. Tämän vuoksi sitä ei voida 39 ryhmän 2 huomautuksen m alakohdan mukaan luokitella nimikkeeseen 3923 (ks. myös harmonoidun järjestelmän (HS) selitykset, nimike 3923, ensimmäisen kohdan a alakohta ja toinen kohta).
                  Koska tavaran ulkopinta on päällystetty paljain silmin nähtävissä olevalla muovikalvolla, se on luokiteltava tavarana, jonka ulkopinta on muovikalvoa (ks. 42 ryhmän 1 lisähuomautus).
                  Tavara on sen vuoksi luokiteltava CN-koodiin 4202 92 19.
               
            
         
      
         (1)  Valokuva on ainoastaan ohjeellinen.